Adamdidam

Muhammad Adam Mahamed Ismail atau lebih dikenali sebagai Adamdidam (10 November 1990 – 19 Mei 2019) merupakan seorang cef selebriti dan pengacara televisyen Malaysia. Kerjayanya bermula selepas menjadi naib juara rancangan realiti masakan Hero Oven musim kedua terbitan TV3.

Kerjaya
Sebelum bergelar cef selebriti, Adamdidam memulakan kerjaya awal sebagai Perancang Strategik di Petronas selama lima tahun. Di Petronas, beliau mengendalikan perancangan strategik dan pernah mengetuai acara berskala besar untuk hadirin tempatan dan antarabangsa.

Selepas menamatkan kerjayanya di Petronas, Adamdidam mula menceburi seni kulinari. Demi mendalami seni kulinari, beliau kursus intensif jangka pendek di Le Cordon Bleu di London selama enam bulan. Pada tahun 2017, beliau menjadi salah seorang peserta Hero Oven musim kedua di TV3 di mana beliau merupakan pemenang tempat ketiga menerusi cabaran kek dua tingkat, menara macaron dan petit fours sebagai jamuan minum petang berkonsepkan ceria dan mudah.

Kehidupan peribadi
Adamdidam dilahirkan dan dibesarkan di Kelantan. Beliau ialah sepupu kepada pengacara TV Neelofa dan bapa saudara kepada kanak-kanak kelahiran England yang fasih loghat Kelantan, Fatimah Mukhlis.

Kematian
Beliau meninggal dunia pada 19 Mei 2019 akibat jangkitan kuman pada paru-paru pada usia 29 tahun. Jenazahnya dikebumikan di Tanah Perkuburan Islam Lemal pada jam 11 pagi hari yang sama.

Rujukan

Kategori:Kelahiran 1990
Kategori:Kematian 2019
Kategori:Orang Malaysia berketurunan Melayu
Kategori:Orang Malaysia berketurunan Arab
Kategori:Muslim Malaysia
Kategori:Orang dari Kelantan
Kategori:Cef Malaysia
Kategori:Pengacara televisyen Malaysia
Kategori:Alumni Universiti Teknologi MARA